ปรึกษาจิตแพทย์เกี่ยวกับการใช้ยา ลองเยียวยาด้วยทางเลือกอื่น เขียนบันทึกประจำวัน รักษาด้วยอุปกรณ์พิเศษทางการแพทย์ ลองวิธีอื่นๆ มองหาผู้เชี่ยวชาญ
ยาประเภทนี้จะไปกระตุ้นสารสื่อประสาทในสมอง และปรับเปลี่ยนการทำงานตามปกติของมัน ซึ่งยาต้านอารมณ์ซึมเศร้าก็จะแบ่งประเภท ตามสารสื่อประสาทแต่ละประเภทที่มันเข้าไปทำปฏิกิริยาด้วยนั่นเอง  ประเภทที่แพร่หลายมากที่สุด ได้แก่ ยาในกลุ่ม SSRIs SNRIs MAOIs และกลุ่มไตรไซคลิค ซึ่งแต่ละประเภทจะมีชื่อทางการค้าที่หลากหลาย แต่คุณสามารถค้นหาตัวที่นิยมกันมากในท้องตลาดได้ ด้วยการหาข้อมูลอีกครั้งทางอินเตอร์เน็ท จิตแพทย์ก็สามารถให้คำแนะนำเกี่ยวกับยาที่เหมาะสมกับคุณที่สุดได้เช่นกัน จิตแพทย์ของคุณอาจจะให้ยาคุณหลายตัวในช่วงแรกๆ กระทั่งได้ผลสรุปว่าตัวไหนดีที่สุด แต่คุณก็ควรหมั่นสังเกตอาการของตัวเองด้วย เพราะยาบางตัวให้ผลในทางลบสำหรับบางคน โดยทำให้เกิดอารมณ์แปรปรวนมากขึ้น ซึ่งหากเป็นเช่นนั้นจิตแพทย์ก็จะจ่ายยาตัวอื่นๆ ให้แทนในคราวต่อไป หากยาต้านอารมณ์ซึมเศร้าไม่ค่อยได้ผล จิตแพทย์บางท่านอาจแนะนำยาต้านจิตเภทให้คุณทานร่วมด้วย ซึ่งแบ่งได้คร่าวๆ 3 ประเภท คือ อาริพิพาโซล คิวเอทิเอพีน และริสเพอริโดน และยังมียาประเภทผสมกันระหว่างยาต้านอารมณ์ซึมเศร้ากับยาต้านจิตเภท หรือฟลูอ๊อกซีทีน/โอแลนเซพีน ซึ่งสามารถนำมาทานเสริมได้ ในกรณีที่ยาต้านอารมณ์ซึมเศร้าขนานเดียวไม่ได้ผล เพื่อให้การรักษาโรคซึมเศร้าได้ผลอย่างรวดเร็ว คุณควรทานยาให้สม่ำเสมอ ควบคู่ไปกับการเข้าคอร์สบำบัด อย่าให้ขาด ยาต้านอารมณ์ซึมเศร้าอาจใช้เวลามากหน่อย ก่อนที่จะเห็นผล เนื่องจากมันจะต้องค่อยๆ ปรับให้เข้ากับสารเคมีในสมอง ซึ่งโดยทั่วไปแล้ว มักต้องใช้เวลาอย่างน้อย 3 เดือนขึ้นไป ก่อนที่จะเห็นผลดีขึ้นอย่างชัดเจนและยั่งยืน ซึ่งฤทธิ์ของมัน อาจทำให้คุณรู้สึกดีขึ้นได้ในระดับหนึ่ง ถึงแม้ผลการวิจัยจะพบว่า ผู้ป่วยอาจจะคิดไปเองก็ตาม แต่หากคุณอยากลองทานดู ก็สามารถสอบถามได้ตามร้านขายยาทั่วไป หรือร้านผลิตภัณฑ์เพื่อสุขภาพตามเว็บไซท์ต่างๆ   ไม่ว่าคุณจะใช้ยาตำรับใด อย่าลืมอ่านข้อแนะนำเรื่องขนาดในการใช้ยาให้ละเอียดด้วยล่ะ พยายามเลือกซื้อวิตามินหรือสมุนไพรสกัดต่างๆ จากร้านค้าและยี่ห้อที่เชื่อถือได้ เพราะในปัจจุบันนี้ ร้านค้าน้อยใหญ่ต่างก็ได้รับเครื่องหมาย (อย.) กันเต็มไปหมด ดังนั้น คุณควรคัดกรองและหาข้อมูลด้วยตนเองอีกครั้ง โดยอาจค้นหาอ่านข้อมูลรีวิวผลิตภัณฑ์ทางอินเตอร์เน็ทก่อนตัดสินใจเลือกซื้อ ก็จะปลอดภัยต่อสุขภาพมากขึ้น อย่ารับประทานผลิตภัณฑ์ยาจากต้นเซนท์จอห์นสเวิร์ท ร่วมกับยาในกลุ่ม SSRIs เพราะอาจก่อให้เกิดอาการในกลุ่มเซโรโทนิน ซึ่งเกิดจากการได้รับสารดังกล่าวมากเกินจำเป็น จนเป็นอันตรายต่อร่างกาย ส่วนการทานผลิตภัณฑ์ยาจากต้นเซนท์จอห์นสเวิร์ท พร้อมกับยาในกลุ่มอื่นๆ อย่างเช่น ยาคุมกำเนิด ยาต้านเชื้อเอชไอวี ยาละลายลิ่มเลือด (เช่น ยี่ห้อ Warfarin) ยากดภูมิคุ้มกัน และผู้ป่วยที่อยู่ระหว่างการได้รับฮอร์โมนทดแทน ซึ่งหากคุณไม่แน่ใจ สามารถสอบถามจากแพทย์ผู้เชี่ยวชาญอีกครั้ง ปัจจุบัน สมาคมจิตแพทย์อเมริกันยังไม่แนะนำให้ผู้ป่วยโรคซึมเศร้าทานผลิตภัณฑ์ยาจากต้นเซนท์จอห์นสเวิร์ท เนื่องจากผลการทดสอบประสิทธิภาพยังไม่แน่ชัดเท่าที่ควร ศูนย์เภสัชกรรมทางเลือกแห่งประเทศสหรัฐอเมริกา มีคำเตือนให้ระมัดระวังในการใช้แนวทางรักษาแบบธรรมชาติบำบัดทุกประเภท โดยแนะนำให้ผู้ป่วยปรึกษาหน่วยงานด้านสาธารณสุข ก่อนที่จะตัดสินใจเลือกวิธีการรักษาใดๆ เพื่อความปลอดภัยและเห็นผลที่ดี เอส-อะเดโนซิล เมไธโอนีน (s-adenosyl methionine) หรือที่เรียกกันง่ายๆ ว่า SAMe ก็ถือเป็นอีกทางเลือกหนึ่งที่น่าสนใจ . SAMe เป็นโมเลกุลในร่างกายของคนเรา ที่เกิดขึ้นตามธรรมชาติ ซึ่งหากมีระดับที่ต่ำลงเมื่อใด ก็ส่งผลให้เกิดอาการของโรคซึมเศร้าได้ โดยตัวยาดังกล่าวนี้ มีทั้งแบบรับประทาน แบบฉีดเข้าเส้นเลือด และแบบฉีดเข้ากล้ามเนื้อ   ไม่มีสูตรที่ตายตัวสำหรับการสกัดยา SAMe ส่วนประกอบและประสิทธิภาพ ขึ้นอยู่กับทางผู้ผลิตแต่ละราย คุณควรอ่านคำแนะนำบนฉลากให้ละเอียด หรือปรึกษาผู้เชี่ยวชาญเหมือนเช่นเคย การฝังเข็มเป็นศาสตร์ที่มาจากประเทศจีนในสมัยโบราณ โดยการใช้เข็มฝังไปตามจุดต่างๆ ของร่างกาย เพื่อถ่ายเทพลังงานในร่างกายให้ไหลเวียนอย่างสมดุล หากต้องการฝังเข็ม ก็ควรปรึกษาแพทย์ หรือหาข้อมูลผู้เชี่ยวชาญด้านนี้ได้ทางอินเตอร์เน็ท   ตรวจสอบดูว่า ประกันด้านสุขภาพของคุณครอบคลุมการฝังเข็มหรือไม่ ผลการรักษาด้วยวิธีฝังเข็ม แตกต่างกันไปในแต่ละราย  ผลการวิจัยชิ้นหนึ่งพบว่า การฝังเข็มมีส่วนทำให้โปรตีนปกป้องเซลล์ประสาททำงานเป็นปกติ ซึ่งก็มีผลคล้ายคลึงกับการทานยาโปรแซค (Prozac) นั่นเองผลการวิจัยอีกชิ้นหนึ่ง ระบุว่าการฝังเข็มมีประสิทธิภาพเทียบเท่ากับการรักษาด้วยแนวทางจิตบำบัด ถึงแม้ผลการศึกษาเหล่านี้ จะให้เครดิตแก่การฝังเข็มค่อนข้างมาก แต่ยังจำเป็นต้องมีการค้นคว้าวิจัยต่อไป จดเป็นไดอารี่ส่วนตัวเอาไว้ ถึงรายละเอียดต่างๆ อย่างเช่น สิ่งที่กระทบอารมณ์ของคุณ ระดับพลังงานของคุณ สุขภาพโดยทั่วไป และคุณภาพของการนอนหลับ การบันทึกในลักษณะนี้จะช่วยให้คุณเห็นภาพรวมของอารมณ์ได้ชัดเจน และยังอาจทำให้คุณเข้าใจด้วยว่า เหตุใดคุณจึงมีความรู้สึกบางอย่างกับบางสถานการณ์  หากคุณจดบันทึกในลักษณะดังกล่าวไม่เป็น ก็มีแหล่งข้อมูลมากมายที่สอนให้เริ่มต้นทำแบบง่ายๆ ทั้งจากหนังสือและเว็บไซท์ต่างๆ พยายามเขียนอย่าให้ขาดช่วง แม้ว่าบางวันอาจจะไม่มีอะไรให้เขียนมากมายนัก แต่บางวันก็อาจมีเรื่องราวเยอะแยะจนเขียนไม่หมด ซึ่งโดยรวมแล้ว หากคุณยิ่งเขียนบันทึกบ่อยๆ ก็จะยิ่งคล่องขึ้นเอง และในที่สุดคุณก็จะเห็นประโยชน์ของมัน การพกอุปกรณ์ไว้สำหรับจดบันทึกตลอดเวลา จะช่วยให้คุณบันทึกได้แบบทันที ก่อนที่จะลืม โดยสมัยนี้ยังมีอุปกรณ์ที่สะดวกมากขึ้น เพื่อช่วยในการจดบันทึกด้วย เช่น แท็บเล็ต ไอแพด หรือโทรศัพท์สมาร์ทโฟนรุ่นต่างๆ ซึ่งล้วนแล้วแต่มีฟังค์ชั่นในการจดบันทึกทั้งสิ้น ไม่ว่าจะเกิดความคิด หรือความรู้สึกใดๆ ขึ้นมา อย่ามองว่ามันไม่มีสาระอะไร และในระหว่างที่จดบันทึก ก็ไม่จำเป็นต้องระวังเรื่องการสะกดถูกผิดหรือการเว้นวรรคมากนัก ขอแค่คุณเข้าใจความหมายของมันเป็นการส่วนตัวก็พอแล้ว เรื่องราวและรายละเอียดต่างๆ ที่คุณบันทึกไว้ หากคุณรู้สึกสบายใจ ก็สามารถแชร์ให้คนรอบข้างอ่านได้ตามต้องการ หรือเห็นว่าอาจเป็นประโยชน์ต่อตัวคุณเอง หากคุณรู้สึกชอบการบันทึกในลักษณะนี้ ก็ยังสามารถเปิดบล็อกส่วนตัวไว้แชร์ประสบการณ์ในโลกออนไลน์ได้อีกด้วย Electroconvulsive therapy หรือ ECT คือการบำบัดด้วยกระแสไฟฟ้า ใช้ในการรักษาผู้ป่วยโรคซึมเศร้าขั้นร้ายแรง  เพื่อป้องกันอาการที่อาจพัฒนาไปเป็นโรคจิตเภทต่างๆ รวมถึงการฆ่าตัวตายด้วย นอกจากนี้ ยังใช้ในการรักษาผู้ที่เป็นโรคซึมเศร้า ชนิดที่ไม่สามารถหายได้ด้วยการรักษาแบบอื่นการรักษาจะเริ่มด้วยการให้ยาสลบแบบอ่อนๆ ก่อนที่จะช็อตด้วยกระแสไฟฟ้าจำนวนหลายครั้ง ตรงไปสู่สมองของผู้ป่วย   ECT มีอัตราการตอบสนองมากที่สุด ในบรรดาวิธีการบำบัดเพื่อรักษาอารมณ์ซึมเศร้าทั้งหมด (ผู้ป่วย 70%-90% รักษาแล้วเห็นผล)   ข้อจำกัดของการรักษาแบบ ECT มีทั้งความเข้าใจผิดของผู้ป่วย ผลข้างเคียงที่อาจเกิดขึ้น รวมถึงผลกระทบด้านการรับรู้ (เช่น ความจำระยะสั้นขาดหาย) และการทำงานของระบบหลอดเลือดหัวใจ การกระตุ้นสมองด้วยคลื่นแม่เหล็ก หรือ Transcranial magnetic stimulation (TMS) นั้น รักษาโดยการกระตุ้นสมองด้วยคอยล์แม่เหล็ก ซึ่งเป็นวิธีที่ได้รับการรับรองจากองค์การอาหารและยาของประเทศสหรัฐอเมริกา ให้ใช้รักษาผู้ป่วยโรคซึมเศร้าที่ไม่ตอบสนองต่อการรักษาด้วยวิธีอื่นเท่านั้น,  การรักษาประเภทนี้ มักต้องเข้ารับการรักษาเป็นประจำทุกวัน จึงทำให้ไม่ค่อยมีผู้ป่วยรายใดให้ความสนใจ Vagus nerve stimulation หรือ VNS คือ การรักษาที่ค่อนข้างสมัยใหม่ โดยแพทย์จะทำการฝังอุปกรณ์ในตัวผู้ป่วย เพื่อทำการกระตุ้นการทำงานของ vagus nerve ซึ่งเป็นเส้นประสาทคู่หนึ่งที่อยู่ในสมอง หรือระบบประสาทอัตโนมัติ โดยจะใช้รักษาผู้ป่วยโรคซึมเศร้าที่ไม่ตอบสนองต่อการรักษาด้วยวิธีอื่นเท่านั้น,  ข้อมูลเกี่ยวกับประสิทธิภาพของของวิธีแบบ VNS ยังมีไม่ค่อยมาก แต่มีรายงานว่า การทำงานของอุปกรณ์ดังกล่าว มักไปขัดขวางการทำงานของอุปกรณ์ทางการแพทย์อื่นๆ , Deep-brain stimulation หรือ DBS เป็นการรักษาที่ยังอยู่ในขั้นทดลองเท่านั้น และยังไม่ได้รับการรับรองจากองค์การอาหารและยาแห่งประเทศสหรัฐอเมริกา มันคือการรักษาด้วยการฝังอุปกรณ์พิเศษเข้าไปในผู้ป่วย เพื่อกระตุ้นสมองส่วนที่เรียกว่า “Area 25.” ผลการรักษาแบบ DBS ยังมีรายงานตีพิมพ์ค่อนข้างน้อย  ด้วยความที่ยังไม่ได้รับการรับรองจากหน่วยงานด้านสาธารณสุข DBS จึงเป็นทางเลือกสำหรับการรักษา ในผู้ป่วยที่หมดหนทางรักษาด้วยวิธีอื่นแล้วเท่านั้น วิธีป้อนกลับทางประสาท หรือที่เรียกกันอย่างติดปากว่า นิวโรฟี้ดแบ็ค (Neurofeedback) นั้น เน้นไปที่การ “ดัดนิสัย” หรือปรับเปลี่ยนรูปแบบการทำงานซ้ำๆ บางอย่าง ในสมองของผู้ป่วยนั่นเอง ปัจจุบันมีการพัฒนาเทคนิคการสร้างภาพด้วยเรโซแนนซ์แม่เหล็ก หรือ functional Magnetic Resonance Imaging (fMRI) มาใช้ร่วมกับวิธีการรักษาแบบนิวโรฟี้ดแบ็ค  วิธีรักษาแบบนิวโรฟี้ดแบ็ค มักต้องใช้ระยะเวลาค่อนข้างนาน และมีค่าใช้จ่ายสูง ประกันสุขภาพส่วนใหญ่ จึงไม่ครอบคลุมค่ารักษาด้วยวิธีการนี้ มีผลการศึกษาพบว่า การอยู่ในที่ๆ มีแสงแดดมากกว่า จะช่วยให้อารมณ์ดีง่ายขึ้น ซึ่งส่วนหนึ่งเกิดจากการได้รับวิตามินดีตามธรรมชาติในแสงแดดนั่นเอง แต่แสงสว่างประเภทอื่นๆ ก็พอช่วยได้เช่นกัน บางทีการออกไปกลางแจ้ง โดยไม่จำเป็นต้องทำกิจกรรมใดๆ ก็ช่วยให้คุณรู้สึกดีขึ้นได้มากแล้ว    นักบำบัดของบางประเทศ ที่อยู่ในโซนหนาวและมีช่วงเวลากลางวันที่ค่อนข้างมืด จะแนะนำให้ผู้เป็นโรคซึมเศร้า ติดตะเกียงแสงแดดไว้ในบ้าน ซึ่งจะทำให้รู้สึกเสมือนอยู่กลางแจ้งจริงๆ หากเป็นในประเทศโซนร้อน ขอแนะนำให้คุณทาครีมกันแดด รวมถึงสวมแว่นกันแดดด้วย หากคุณอยากจะอยู่ในที่กลางแจ้งเป็นเวลานานๆ การปลูกผัก ทำสวน เดินเล่น และกิจกรรมกลางแจ้งอื่นๆ จะช่วยให้คุณไม่รู้สึกเบื่อ หากคุณไม่อยากออกแรงหรือเสียเหงื่อมาก ก็สามารถทำแต่เพียงเล็กน้อยไปพลางๆ ได้  ทั้งนี้ การออกไปสูดอากาศสดชื่นและอยู่ท่ามกลางธรรมชาติ จะช่วยให้จิตใจคุณสงบลง แถมร่างกายยังได้ผ่อนคลายด้วย มีการกล่าวถึงเรื่องนี้กันมานานมากแล้ว นั่นคือ แนวคิดเกี่ยวกับความเชื่อมโยงระหว่างภาวะซึมเศร้า กับพลังแห่งความคิดสร้างสรรค์ ซึ่งดูเหมือนจะเป็นสิ่งที่ศิลปินหลายๆ คนต้องแลกมา อย่างไรก็ดี พลังแห่งความคิดสร้างสรรค์ที่ไม่ได้รับการปลดปล่อยอย่างถูกวิธีต่างหาก ที่นำมาซึ่งความซึมเศร้า ดังนั้น คุณอาจลองปลดปล่อยพลังดังกล่าวไปในกิจกรรมที่น่าสนใจอย่างเช่น การวาดภาพ ระบายสี เต้นรำ ฯลฯ ตามความชอบของตัวเอง นักบำบัดจิตนั้น มีอยู่มากมายหลายแขนง ซึ่งใช้กระบวนวิธีที่แตกต่างกันไป ไม่ว่าจะเป็นนักจิตวิทยาให้คำปรึกษา นักจิตวิทยาคลินิก หรือจิตแพทย์ทั่วไป ซึ่งคุณจะเลือกใช้บริการแบบไหนก็ได้ หรืออาจะลองหลายๆ แบบผสานกันไป    นักจิตวิทยาให้คำปรึกษา: จิตวิทยาการให้คำปรึกษาเป็นแขนงหึ่งของการบำบัด ซึ่งเน้นไปที่ทักษะการให้ความช่วยเหลือ หรือการให้คำแนะนำแก่ผู้ที่กำลังเผชิญช่วงวิกฤติในชีวิตนั่นเอง และอาจจะแบ่งเป็นการบำบัดระยะสั้นหรือยาวก็ได้ แล้วแต่กรณี โดยจะมุ่งเน้นไปที่แก้ปัญหาเฉพาะด้าน และการลงมือทำเพื่อบรรลุเป้าหมาย ผู้ให้คำปรึกษาในแนวนี้ จะถามคำถามคุณอย่างระมัดระวัง เพื่อรับฟังปัญหาของคุณ และจะคอยสังเกตดูอย่างเป็นกลางว่า มีอะไรเป็นที่น่าสังเกตในคำพูดของคุณไหม จากนั้น พวกเขาก็จะให้คำแนะนำในการรับมือกับอารมณ์ และสภาพแวดล้อมที่อาจเป็นปัญหาของคุณ  นักจิตวิทยาคลีนิค: นักจิตวิทยาคลินิกส่วนใหญ่ ได้รับการฝึกฝนมาอย่างดี พวกเขาสามารถทดสอบและวินิจฉัยลักษณะอาการของคุณได้อย่างมีประสิทธิภาพ และจะเน้นไปที่การตรวจหาความผิดปกติทางร่างกายและจิตใจ หรือที่เรียกว่า พยาธิวิทยาทางจิต   จิตแพทย์: นักบำบัดประเภทนี้จะใช้ความรู้ทางจิตวิทยา และเครื่องชี้วัดทดสอบร่วมด้วย โดยทั่วไปแล้ว ผู้ที่ไปใช้บริการ มักเป็นผู้ที่ต้องการทดสอบใช้ยาในการรักษา เพราะตามหลักแล้ว มีเพียงจิตแพทย์เท่านั้น ที่สามารถสั่งยาให้กับผู้ป่วยที่มีอาการทางจิตใจได้ คนที่คุณรู้จักอาจสามารถแนะนำนักบำบัดที่ดีให้แก่คุณได้ เผื่อว่าพวกเขาอาจเคยใช้บริการ ดังนั้น ลองสอบถามจากเพื่อน คนในครอบครัว หรือไปตั้งกระทู้ถามตามเว็บบอร์ดที่เกี่ยวข้องก็ได้ รวมถึงอาจสอบถามจากหน่วยงานของรัฐและเอกชนที่ให้บริการข้อมูลทางด้านนี้ด้วย  คุณยังสามารถขอข้อมูลหรือข่าวสารดังกล่าวได้ จากสมาคมต่างๆ ที่เกี่ยวข้อง เช่น สมาคมจิตแพทย์แห่งประเทศไทย หรือราชวิทยาลัยจิตแพทย์แห่งประเทศไทย เป็นต้น มองหานักบำบัดที่ทำให้คุณรู้สึกผ่อนคลาย และต้อนรับคุณอย่างอบอุ่น เพราะหากไปเจอนักบำบัดที่แย่ๆ เข้า คุณอาจจะฝังใจไปนานเลยทีเดียว ซึ่งจะส่งผลให้คุณพลาดโอกาสในการเข้ารับบำบัดที่มีประสิทธิภาพ จำเอาไว้ว่า ผู้ที่มีอาชีพทางด้านจิตวิทยาแต่ละคนนั้น ก็มีสไตล์เฉพาะตัวที่แตกต่างกันออกไป เลือกคนที่เหมาะกับจริตของคุณก็พอแล้ว นักบำบัดโดยทั่วไปจะถามคำถามคุณอย่างรอบคอบ เพื่อที่คุณจะได้ระบายความในใจออกมาให้พวกเขาฟังมากที่สุด ซึ่งแรกๆ คุณอาจจะรู้สึกอึดอัดสักหน่อย แต่โดยปกติแล้ว ผู้เข้ารับการบำบัดส่วนใหญ่ มักจะยอมเปิดใจในระยะเวลาอันสั้น จากนั้น ก็จะเล่าเรื่องราวของตัวเองให้นักบำบัดฟังแบบไม่หยุดเลยทีเดียว การบำบัดรักษาที่ปลอดภัย ควรมาจากนักบำบัดทางจิตที่ได้รับอนุญาตหรือมีใบประกอบโรคศิลป์ ซึ่งคุณสามารถตรวจสอบรายชื่อได้จากหน่วยงานที่เกี่ยวข้อง หรือหาข้อมูลเบื้องต้นได้ด้วยตนเองทางอินเตอร์เน็ท เช่น เว็บไซท์ของสมาคมนักจิตวิทยาคลินิก เป็นต้นซึ่งโดยหลักๆ แล้ว นักบำบัดในแต่ละแขนง อาจมีคุณวุฒิได้ตั้งแต่ระดับปริญญาตรีขึ้นไปจนถึงปริญญาเอก แต่ไม่ว่าจะมีคุณวุฒิระดับใด ต่างก็ควรต้องได้รับการรับรองจากหน่วยงานรัฐบาลเช่นเดียวกัน ตรวจสอบให้แน่ใจว่าประกันด้านสุขภาพที่คุณมีอยู่ ครอบคลุมการักษาหรือบำบัดจิตใจด้วยหรือไม่ ถึงแม้ว่าโรคซึมเศร้าจะจัดเป็นโรคทางการแพทย์ชนิดหนึ่งก็ตาม แต่ระดับความครอบคลุมของประกันฯแต่ละประเภท ย่อมแตกต่างกันไป ทั้งนี้ คุณควรติดต่อสอบถามฝ่ายบุคคลของบริษัทที่คุณทำงานอยู่ หรือสอบถามทางบริษัทประกันโดยตรง โดยทั่วไปแล้ว การรักษาตามแนวทางจิตบำบัดที่แพร่หลายและเห็นผลดี มีอยู่ 3 วิธีคือ ความคิดและพฤติกรรมบำบัด จิตบำบัดด้านปฏิสัมพันธ์ และพฤติกรรมบำบัด นอกจากนี้ ก็ยังมีแขนงย่อยๆ อื่นๆ อีก ซึ่งนักบำบัดผู้เชี่ยวชาญ จะแนะนำวิธีที่เหมาะสมกับคุณเอง    ความคิดและพฤติกรรมบำบัด: เป้าหมายของความคิดและพฤติกรรมบำบัด คือ การท้าทายและปรับเปลี่ยนทัศนคติ ความเชื่อ และอคติของคุณ ซึ่งมักจะมีผลต่ออาการซึมเศร้า รวมถึงปรับเปลี่ยนพฤติกรรมอันเป็นปัญหาของคุณด้วย  จิตบำบัดด้านปฏิสัมพันธ์: การบำบัดด้านปฏิสัมพันธ์ เน้นไปที่การเปลี่ยนแปลงสถานการณ์ที่กำลังเกิดขึ้นจริงในชีวิต โดยเฉพาะปัญหาเกี่ยวกับการหลีกหนีสังคม  ความด้อยทักษะทางสังคม และความสัมพันธ์ทั่วๆ ไป ซึ่งก็มีผลต่ออาการซึมเศร้าเช่นเดียวกัน วิธีนี้เหมาะสมอย่างมากสำหรับผู้ป่วยโรคซึมเศร้า ที่ถูกกระตุ้นโดยเหตุการณ์เลวร้ายบางอย่าง  พฤติกรรมบำบัด: พฤติกรรมบำบัดมุ่งเน้นไปที่การจัดสรรเวลา เพื่อเพิ่มกิจกรรมอันรื่นรมย์เข้าไปในชีวิตประจำวัน ขณะเดียวกันก็ปรับลดกิจกรรมที่ไม่เป็นผลดีต่ออารมณ์ของคุณ โดยใช้เทคนิคบางอย่าง รวมถึงเทคนิคการควบคุมตนเอง การแก้ปัญหา และการเข้าสังคม ผลของการบำบัดมักจะค่อยเป็นค่อยไป คุณควรให้เวลากับมันอย่างน้อย 2-3 เดือน ก่อนที่จะเห็นผลอย่างยั่งยืน ดังนั้น พยายามไปบำบัดให้สม่ำเสมอ และอย่าล้มเลิกไปเสียก่อน
ถามจิตแพทย์ของคุณเกี่ยวกับยาต้านอารมณ์ซึมเศร้า. สอบถามจิตแพทย์เกี่ยวกับยาต้านจิตเภท. ทานยาควบคู่กับการบำบัด. ทานยาให้ครบตามที่แพทย์สั่ง. ผลิตภัณฑ์สกัดจากต้นเซนท์จอห์นสเวิร์ท สามารถนำมาทานเพื่อบรรเทาอาการซึมเศร้าแบบอ่อนๆ ได้. ผลิตภัณฑ์ยา SAMe. ลองวิธีฝังเข็ม. จดบันทึกรูปแบบอารมณ์ของคุณ. พยายามบันทึกทุกวัน. พกกระดาษและปากกาติดตัวไว้ตลอดเวลา. เขียนอะไรลงไปก็ได้. เปิดเผยได้ในบางเรื่อง. ปรึกษานักบำบัดเกี่ยวกับการรักษาด้วยไฟฟ้า. รักษาด้วยคลื่นแม่เหล็กกระตุ้นสมอง. รักษาด้วยการกระตุ้นเส้นประสาทสมอง. รักษาด้วยวิธีกระตุ้นสมองส่วนลึก. รักษาด้วยวิธีป้อนกลับทางประสาท. ออกไปรับแสงแดดให้มากขึ้น. ออกไปทำกิจกรรม. ปลดปล่อยพลังสร้างสรรค์. เลือกผู้เชี่ยวชาญด้านจิตวิทยา. ถามผู้มีประสบการณ์. เลือกนักบำบัดที่มีใจบริการ. ต้องแน่ใจว่านักบำบัดที่คุณเลือก มีใบอนุญาต. ตรวจสอบประกันสุขภาพ. สอบถามข้อมูลของการบำบัดแต่ละแขนง. อดทน.
https://www.wikihow.com/Get-Rid-of-Depression https://www.wikihow.com/Get-Rid-of-Depression https://www.wikihow.com/Get-Rid-of-Depression https://www.wikihow.com/Get-Rid-of-Depression https://www.wikihow.com/Get-Rid-of-Depression https://www.wikihow.com/Get-Rid-of-Depression
Talking to your Psychiatrist about Medication Trying Alternative Remedies Writing in a Journal Trying Medical Device Treatments Trying Other Strategies Seeking Professional Help